Eukarya - Biquipedia, a enziclopedia libre

# Eukarya

### De Biquipedia

  Iste articlo trata sobre ro dominio taxonomico Eukarya. Ta atros epregos d'a parola eucariota se beiga Eucariota (desambigazión).

Eukaryotes
Clasificazión zentifica

Dominio: | Eukaryota ó Eukarya

Reinos

Animalia - Animals
Fungi - Fongos
Plantae - Plantas
Protista

En biolochía, Eukarya ó Eukaryota ye ro dominio d'es organismos que tienen ras zelulas con berdaders nuclios. Á ras luengas latinas, l'adaptazión correuta d'o termín ye eucariont ó eucarionte. Ras transliterazions eucaria ó més á sobent eucariota fan referenzia t'as zelulas que composan istos organismos: ras zelulas eucariotas. Ra etimolochía d'o termín ye "Eu", d'o griego bien ó buen, y "Karyon", zentro ó nuclio; en conxunto pued-se interpretar como á Bien nucleiato/a.

Ro conxunto d'es organismos eucarionz encluye dend'es organismos plurizelulars an ras zelulas son espezializadas á fer fainas concretas e talment lis-en sería imposible de sobrebibir anisoladas, ent'a muitas (mas que no totas) espezies unizelulars. Ra resta d'autros organismos bibos (toz unizelulars) se cuaternan aintre d'es autros dos dominios: Archaea y Bacteria.

Menta (Mentha spp.) aintre d'o reino Plantae.

Pertenixen ent'o dominio Eukarya cuatro reinos: Animalia, Plantae, Fungi y Protista. Toz ers tién carauteristicas parellanas á ran molecular (estrutura d'es lipidos, proteinas, y chenoma) y tienen abantepasaus comuns. Se'n piensa que es suyos orichenes fican á agora fa bels 2 mil millons d'añadas, tot y que l'aucorde no ye unanime. Fosils prebios no se cuaternan fazilment.

Ras primeras trazas que poderían relazionar-se con es grupos modernos d'eucarionz emprenziparon á apreixer agora fa bels 800 millons d'añadas, á mientres que ra mayoría d'es grupos fosils que güei se tienen bien definius no aparixón dic'o cambrico.

Protozoario Paramecium aurelia, un eucariont unizelular.

Es eucarionz s'han cuaternau en cuatro reinos: Protista, Plantae, Animalia y Fungi, que poderían estar zinco seguntes Cavalier-Smith (es anteriors més ro reino Chromista) ó encara muitos més perque bels autors eban considerau que muitos d'es organismos unizelulars aberían d'estar clasificaus á trestallo, fendo puyar á posible xifra de reinos ent'a bentena.

Ro reino Protista ye ro que á taxonomía se clama un grupo parafiletico. Ixo quier dezir que es suyos miembros han estau en muitos casos cuaternaus asinas perque simplement no enchascaban garra bien aintre d'autras agrupazions; ye per ixo que que ra suya dibersidat ye semilar ent'a dibersidat fundamental d'es eucariontes.

Á ra rezient clasificazión de Adl et al. (2005) s'axopan es problemas d'a clasificazión aintre de reinos sustituyint-ne istes taxons per una colla de grupos filoxenicament emparentaus ent'es cuos no lis-en aplica garra categoría á fines de no aber es problema d'a suya posterior autualizazión. Ista sistematica pued beyer-se á trazas graficas con ista aplicazión en web:

- A Java Applet for Exploring the New Higher Level Classification of Eukaryotes with Emphasis on the Taxonomy of Protists

creyada per Wolf et al. an s'amuestran es rans cladisticos y ras suyas equibalenzias con es reinos anteriors. Asinas, es grans clados serian istes:

- Amoebozoa (belas d'as amebas o ameboflagelados)
- Archaeplastida (encluye á Plantae entre atros grupos)
- Chromoalveolata (como ro suyo nombre endica, encluye á Alveolata y atros grupos que formeban parte d'o reino Chromista propuesto por Cavalier-Smith en ro 1981).
- Excavata (encluye bels protozous flaxelatos, ameboides o ameboflaxelatos)
- Opisthokonta (encluye a Fungi y Animalia, entre d'altros)
- Rhizaria

Se beiga que ras formas ameboides o flaxelars no endican pertenenzia t'á dengún d'es grupos, como se crediba abantis, sines de creyar nuebas collas artifizials dend'o punto d'embista ebolutibo.

Chimpanzé (Pan troglodytes), aintre d'o reino animalia.
Potrecón Matachenz (Amanita phalloides), aintre d'o reino Fungi.
Retrieved from "http://an.wikipedia.org../../../e/u/k/Eukarya.html"

Categorías: Biolochía | Biolochía sistematica

##### Views

- Articlo
- Descusión
- Current revision

##### Rechirar

##### Atras luengas

- Asturianu
- Български
- Català
- Cymraeg
- Dansk
- Deutsch
- Eesti
- Español
- Esperanto
- Français
- 한국어
- Bahasa Indonesia
- Italiano
- עברית
- Latina
- Lietuvių
- Latviešu
- Lëtzebuergesch
- Nederlands
- Plattdüütsch
- 日本語
- ‪Norsk (bokmål)‬
- Occitan
- Polski
- Português
- Русский
- Slovenščina
- Српски / Srpski
- Basa Sunda
- Suomi
- Svenska
- ไทย
- Tiếng Việt
- Українська
- Walon
- 中文